cyanic-selkie/wikianc huggingface dataset:
హార్ముజ్ జలసంధి
నౌకాయానానికి ఆటంకం కలిగించగల ఇరాన్ సామర్థ్యం
ఇంటర్నేషనల్ సెక్యూరిటీలో 2008లో వచ్చిన ఒక కథనం, జలసంధిలో ఒక నెలపాటు ట్రాఫిక్‌ను ఇరాన్ మూసివేయవచ్చని లేదా అడ్డుకోవచ్చని, దానిని తిరిగి తెరవడానికి అమెరికా చేసే ప్రయత్నంలో సంఘర్షణ పెరిగే అవకాశం ఉందనీ రాసింది. అయితే, ఆ తరువాతి సంచికలో, పత్రిక ప్రచురించిన ఒక ప్రతిస్పందనలో, ఈ వ్యాసంలో ఉన్న కొన్ని కీలకమైన అంచనాలను ప్రశ్నించారు. తిరిగి తెరవడానికి చాలా తక్కువ సమయం పడుతుందని కూడా ఆ స్పందనలో రాసారు.
2011 డిసెంబరులో, ఇస్లామిక్ రిపబ్లిక్ ఆఫ్ ఇరాన్ నౌకాదళం జలసంధి వెంట అంతర్జాతీయ జలాల్లో పదిరోజుల కసరత్తు ప్రారంభించింది. ఇరానియన్ రియర్ అడ్మిరల్ హబిబొల్లా సయ్యారీ ఈ కసరత్తుల సమయంలో జలసంధి మూసివేమని చెప్పాడు. ఇరాన్ దళాలు ఆ పనిని సులభంగా చేయగలవనీ, అయితే అలాంటి నిర్ణయం రాజకీయ స్థాయిలో తీసుకోవాలనీ అతడు చెప్పాడు.
అమెరికా జాయింట్ చీఫ్స్ ఆఫ్ స్టాఫ్ చైర్మన్ అయిన జనరల్ మార్టిన్ డెంప్సే 2012 జనవరిలో, ఇరాన్ "వాస్తవానికి, హార్ముజ్ జలసంధిని కొంత కాలం పాటు నిరోధించగల సామర్థ్యాన్ని సాధించింది" అని అన్నాడు. "అదే జరిగితే, మేము దానిని ఓడించగలమని నిర్ధారించుకునేందుకు అవసరమైన సామర్థ్యాన్ని మేము సాధించాం" అని కూడా అతను పేర్కొన్నాడు.
ప్రత్యామ్నాయ మార్గాలు
thumb| హబ్షాన్-ఫుజైరా ఆయిల్ పైప్‌లైన్, ఈస్ట్-వెస్ట్ క్రూడ్ ఆయిల్ పైప్‌లైన్ మ్యాప్ జూన్ 2012లో, సౌదీ అరేబియా, సౌదీ అరేబియా - ఇరాక్ పైప్‌లైన్‌ను తిరిగి తెరిచింది. దీన్ని 2001లో ఇరాక్ నుండి సౌదీ అరేబియా జప్తు చేసింది. ఇరాక్ నుండి సౌదీ అరేబియా మీదుగా ఎర్ర సముద్రపు ఓడరేవుకు ఈ పైపులైను ప్రయాణిస్తుంది. దీని ద్వారా రోజుకు 16.5 లక్షల బ్యారెళ్ల రవాణా చెయ్యగల సామర్థ్యం ఉంది.
2012 జూలైలో, UAE అబుదాబిలోని హబ్షాన్ క్షేత్రాల నుండి ఒమన్ సింధుశాఖ లోని ఫుజైరా ఆయిల్ టెర్మినల్ వరకు కొత్త హబ్షాన్-ఫుజైరా చమురు పైప్‌లైన్‌ను ఉపయోగించడం ప్రారంభించింది. ఇది హార్ముజ్ జలసంధిని తప్పిస్తుంది. 2012 లో రోజుకు 20 లక్షల బ్యారెల్స్ సామర్థ్యమున్న UAE ఉత్పత్తిలో ఇది మూడు వంతుల కంటే ఎక్కువ. UAE ఫుజైరా లోని నిల్వ, ఆఫ్-లోడింగ్ సామర్థ్యాలను కూడా పెంచుతోంది. ప్రపంచ చమురు వాణిజ్య స్థావరంగా ఫుజైరా అభివృద్ధిని పెంపొందించడానికి UAE 1.4 కోట్ల బ్యారెళ్ళ నిల్వ సామర్థ్యంతో ఫుజైరాలో ప్రపంచంలోనే అతిపెద్ద ముడి చమురు నిల్వ కేంద్రాన్ని నిర్మిస్తోంది. హబ్షాన్ - ఫుజైరా మార్గం UAE యొక్క ఇంధన భద్రతను పెంపొందిస్తుంది. చమురు రవాణాలో చౌకైన రూపంగా భూమార్గ చమురు పైప్‌లైనును పరిగణిస్తారు. చమురు ట్యాంకర్లు పర్షియన్ సింధుశాఖ లోకి వెళ్ళే అవసరం లేనందున బీమా ఖర్చులు కూడా తగ్గుతాయి.
మూలాలు
వర్గం:Articles with hAudio microformats వర్గం:Coordinates on Wikidata వర్గం:జలసంధులు వర్గం:హిందూ మహాసముద్రం వర్గం:ఆసియా
అయితాబత్తుల ఆనందరావు
అయితాబత్తుల ఆనందరావు ఆంధ్రప్రదేశ్ రాష్ట్రానికి చెందిన రాజకీయ నాయకుడు. అయన 2014లో జరిగిన అసెంబ్లీ ఎన్నికల్లో అమలాపురం నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం
ఐ ఆనందరావు 1969లో ఆంధ్రప్రదేశ్ రాష్ట్రం, తూర్పు గోదావరి జిల్లా, అమలాపురంలో జన్మించాడు. ఆయన ఆంధ్ర యూనివర్సిటీ నుండి ఎం.ఏ., బి.ఎల్ పూర్తి చేశాడు.
రాజకీయ జీవితం
ఐ ఆనందరావు తెలుగుదేశం పార్టీ ద్వారా రాజకీయాల్లోకి వచ్చి 2009లో అమలాపురం నియోజకవర్గం నుండి తెలుగుదేశం పార్టీ తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి పినిపె విశ్వరూప్ చేతిలో 34737 ఓట్ల తేడాతో ఓడిపోయాడు. ఆయన 2014లో అమలాపురం నియోజకవర్గం నుండి తెలుగుదేశం పార్టీ తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి పినిపె విశ్వరూప్ పై 12413 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఐ ఆనందరావు 2019లో అమలాపురం నియోజకవర్గం నుండి తెలుగుదేశం పార్టీ తరపున పోటీ చేసి తన సమీప ప్రత్యర్థి వైఎస్సార్ కాంగ్రెస్ పార్టీ అభ్యర్థి పినిపె విశ్వరూప్ చేతిలో 25654 ఓట్ల తేడాతో ఓడిపోయాడు.
మూలాలు
వర్గం:ఆంధ్రప్రదేశ్ శాసన సభ్యులు (2014) వర్గం:తూర్పు గోదావరి జిల్లా వ్యక్తులు వర్గం:తూర్పు గోదావరి జిల్లా రాజకీయ నాయకులు వర్గం:తెలుగుదేశం పార్టీ రాజకీయ నాయకులు
మళ్ళీరావా
మళ్ళీరావా డిసెంబర్ 8, 2017 లో గౌతమ్ తిన్ననూరి దర్శకత్వంలో విడుదలైన చలనచిత్రం. రాహుల్ యాదవ్ నక్కా ఈ చిత్రానికి నిర్మాత. సుమంత్, ఆకాంక్ష సింగ్ ఈ చిత్రంలో ముఖ్యపాత్రధారులు. ఆకాంక్ష సింగ్ ఈ చిత్రంతో తెలుగు సినిమా రంగంలోకి తెరంగేట్రం చేసింది. శ్రావణ్ భరద్వాజ్ ఈ చిత్రానికి సంగీత దర్శకుడు. మధుర ఆడియో ఈ చిత్ర సంగీతం విడుదల చేసింది. బ్లు స్కై సినిమాస్ వారు ఈ చిత్రానికి డిస్ట్రిబ్యూటర్లుగా వ్యవహరించారు.
కథ
కార్తీక్ (సుమంత్) ఒక సాఫ్ట్వేర్ కంపెనీలో ఉద్యోగం చేస్తుంటాడు. అతనికి అమెరికా వెళ్ళడానికి వీసా వచ్చింది. అదే సమయంలో తన మాజీ ప్రియరాలు అంజలి (ఆకాంక్ష సింగ్) పెళ్ళి శుభలేఖ కార్తీకకి కనిపిస్తుంది. అప్పుడు కార్తీక్ తనకి అంజలికి మధ్య ఉన్న జ్ఞాపకాలు గుర్తుతెచ్చుకుంటాడు. కార్తీక్, అంజలి తొమ్మిదవ తరగతిలో ప్రేమించుకొని విడిపోయారు. వారు 2012లో మళ్ళీ కలుసుకుంటారు. పెళ్ళి చేసుకోవాలి అని అనుకుంటారు. కానీ అంజలి పెళ్ళి రోజున కార్తీక్ ని పెళ్లి చేసుకోవటం ఇష్టం లేదు అని కార్తీక్ కి చెప్పి అమెరికాకు వెళ్ళింది. కార్తీక్ అంజలిని ఎటువంటి కారణం అడగలేదు. అంజలి మళ్ళీ 2017లో కార్తీక్ ని కలవడానికి హైదరాబాదుకు తిరిగి వస్తుంది. అక్కడినుండి వారిద్దరి మధ్య జరిగిన ప్రయాణం, 2012లో పెళ్ళి రోజున విడిచి వెళ్ళడానికి కారణం ఏమిటి అన్నది ఈ కథ.
నటీనటులు
యార్లగడ్డ సుమంత్ కుమార్ - కార్తిక్ ఆకాంక్ష సింగ్ - అంజలి అభినవ్ గోమఠం - డుంబో అన్నపూర్ణ (నటి) - డుంబో నాయనమ్మ ప్రీతి అస్రాని - చిన్నప్పటి అంజలి సాత్విక్ వర్మ - చిన్నప్పటి కార్తిక్ కార్తీక్ అడుసుమల్లి - మురళి అనితానంత్ - సుష్మ, అంజలి అమ్మ అప్పాజీ అంబరీష దర్భా - మోహన్, అంజలి నాన్న కాదంబరి కిరణ్ - సోషల్ మాష్టారు అనిత నాథ్ - సుష్మ
బాక్సాఫీసు
మళ్ళీరావా చిత్రాన్ని మూడు కోట్ల రూపాయలతో నిర్మించటం జరిగింది. ఈ చిత్రం విడుదలైన రోజున 20 లక్షల రూపాయలను వాసులు చేసింది. మొదటి వరంలో 2.3 కోట్ల రూపాయలను, 11 రోజులలో ప్రపంచ వ్యాప్తంగా 3 కోట్ల రూపాయలను వసూలు చేయాగా వాటిలో ఒక కోటి రూపాయలు అమెరికా బాక్సాఫీసు నుండి వాసులు చేసింది.
గుండప్ప విశ్వనాథ్
1949 జనవరి 12 న జన్మించిన గండప్ప రంగన్న విశ్వనాథ్ (Gundappa Rangnath Viswanath) (Kannada:ಗುಂಡಪ್ಪ ರಂಗನಾಥ್‌ ವಿಶ್ವನಾಥ್‌) భారతదేశపు మాజీ క్రికెట్ ఆటగాడు. 1970 దశాబ్దపు భారత అత్యుత్తమ బ్యాట్స్‌మెన్‌లలో ఒకడు. 1969 నుంచి 1983 వరకు భారత జట్టుకు ప్రాతినిధ్యం వహించి 91 టెస్టులు ఆడి 6080 పరుగులు సాధించాడు. 1974, 1982 మధ్యలో వన్డే పోటీలను కూడా ఆడినాడు. 1975, 1979 ప్రపంచ కప్ క్రికెట్లో భారత్ రతఫున పాల్గొన్నాడు. దేశవాళి క్రికెట్ లో అతను కర్ణాటక తరఫున ప్రాతినిధ్యం వహించాడు. ఇతను సునీల్ గవాస్కర్ సోదరిని వివాహం చేసుకున్నాడు. ఎడమ|thumb|1980 లో సునీల్ గవాస్కర్ తదితరులతో విశ్వనాథ్ (ఎడమ నుండి మూడవ వ్యక్తి) 1969లో కాన్పూర్లో ఆడిన తన తొలి మ్యాచ్‌లోనే సెంచరీ సాధించాడు. అదే మ్యాచ్ లో సున్నాకే అవుటై, ఈ విధంగా ఒకే మ్యాచ్‌లో సెంచరీ, డకౌట్ రికార్డు చేసిన బ్యాట్స్‌మెన్లలో ఇతను మూడోవాడు మాత్రమే. అతను టెస్ట్ క్రికెట్ లో మొత్తం 14 సెంచరీలు సాధించగా వాటిలో భారత్ ఒక్కటి కూడా ఓటమి చెందకపోవడం గమనార్హం. ఆ కాలంలో బ్యాట్స్‌మెన్లపై విరుచుకుపడే ఆస్ట్రేలియా, వెస్ట్‌ఇండీస్ బౌలర్లను ఎదుర్కొని ఆ దేశాలపై 50 కి పైగా సగటు సాధించడం సామాన్యం కాదు. అతని అత్యున్నత ఇన్నింగ్సులలో ఒకటైన మద్రాసు టెస్ట్ లో వెస్ట్‌ఇండీస్ పై ఆండీ రాబర్ట్స్ బౌలింగ్‌ను ఎదుర్కొని 97 పరుగులతో నాటౌట్ గా నిల్చాడు. ఆ ఇన్నింగ్సులో జట్టు స్కోరు 190 మాత్రమే. సెంచరీ సాధించకుననూ భారతీయుడు సాధించిన అత్యుత్తమ ఇన్నింగ్సు లలో ఇది ఒకటి భారత్ ఈ టెస్ట్ మ్యాచ్ లో విజయం కూడా సాధించింది. 2001లో వెజ్డెన్ ప్రకటించిన 100 అత్యుత్తమ బ్యాట్స్‌మెన్ఇన్నింగ్సులలో ఇది 38 వ స్థానం ఆక్రమించింది, కాగా సెంచరీ లేని ఇన్నింగ్సులలో ఇది రెండో స్థానంలో ఉంది. . 1975-76 లో గుండప్ప విశ్వనాథ్ వెస్ట్‌ఇండీస్ పై 112 పరుగులు చేసి తన మరో ప్రతిభను నిరూపించాడు. దానితో ఆ టెస్ట్ మ్యాచ్ లో భారత్ 403 పరుగులు చేసి గెల్వడమే కాకుండా అప్పటి వరకు ఛేజింగ్ రికార్డును అధికమించింది. 1978-79 లో మరో పర్యాయం మద్రాసు టెస్టులో విశ్వనాథ్ 124 పరుగులతో నాటౌట్ గా నిల్చాడు. ఆ ఇన్నింగ్సులో టీం స్కోర్ కేవలం 255 మాత్రమే. అతని ప్రతిభతో ఆ టెస్ట్ కూడా భారత్ గెల్చి 6 టెస్టుల సీరీస్ లో 1-0 తో ముందంజవేసింది. 1979-80 లలో కొద్దికాలం గుండప్ప విశ్వనాథ్ భారత కెప్టెన్ గా వ్యవహరించాడు. అతను నేతృత్వం వహించిన రెండూ టెస్టులలో ఒకటి డ్రా కాగా, మరికటి ఓడిపోయింది. ఆ టెస్టులో భారత్ ఓడిననూ విశ్వనాథ్ మంచితనం మాత్రం చెప్పుకోవాల్సిందే. బాబ్ టేలర్ ను అంపైర్ ఔట్ ఇచ్చిననూ విశ్వనాథ్ జోక్యం చేసుకొని అతనిని మళ్ళీ క్రీజుకు పిల్వడం అతను ధాటిగా ఆడి మంచి పరుగులు చేయడం భారత్ ఆ టెస్ట్ కోల్పోవడం జర్గాయి.
గుండప్ప విశ్వనాథ్ 1983లో రిటైర్‌మెంట్ ప్రకటించాడు. ఆ తర్వాత అంతర్జాతీయ క్రికెట్ కౌన్సిల్ మ్యాచ్ రిఫరీగా పనిచేశాడు.
మూలాలు
వర్గం:1949 జననాలు వర్గం:భారతీయ క్రీడాకారులు వర్గం:భారతీయ క్రికెట్ క్రీడాకారులు వర్గం:భారతీయ టెస్ట్ క్రికెట్ క్రీడాకారులు వర్గం:భారతీయ వన్డే క్రికెట్ క్రీడాకారులు వర్గం:కర్ణాటక క్రీడాకారులు వర్గం:కర్ణాటక క్రికెట్ క్రీడాకారులు వర్గం:జీవిస్తున్న ప్రజలు
సీతాపూర్ లోక్‌సభ నియోజకవర్గం
సీతాపూర్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, ఉత్తరప్రదేశ్ రాష్ట్రంలోని 80 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఐదు అసెంబ్లీ స్థానాలు ఉన్నాయి.
మూలాలు
వర్గం:ఉత్తరప్రదేశ్ లోక్‌సభ నియోజకవర్గాలు
ప్రబంధ కల్పవల్లి
ప్రబంధ కల్పవల్లి 1870 - 1882 మధ్యకాలంలో తూర్పు గోదావరి జిల్లా పెద్దాపురం నుండి ప్రకటింపబడిన మాస పత్రిక.
వీరేశలింగంగారికన్నా ముందుగా గురుజాడ శ్రీరామమూర్తి గారు, ఆంధ్రకవుల జీవితాల్ని రచించి 1876 వ సంవత్సరంలోనే ప్రచురించారు. పెద్దాపురంనుండి ప్రకటింపబడే " శ్రీ ప్రబంధ కల్పవల్లి " అనే పత్రికలో ప్రచురిస్తూ ఉండేవారు. వారికవుల జీవితరచనలో కాలక్రమాన్ని పాటించలేదు. భారతాంధ్ర కవులు-రామాయణాంధ్రకవులు-ఆంధ్రపంచకావ్యకవులు- ఇత్యాదిగా విభాగించి రచించారు. ఆ కవుల జీవితరచన సమగ్రంగా లేక జనశ్రుతిలోని కధలతో గాథలతో నిండి ఉంది, అయినా గురజాడ శ్రీరామమూర్తిగారి కవి జీవితాలు శ్రీవీరేశలింగంగారి కవులచరిత్ర రచనకు ప్రేరకమని చెప్పవచ్చు.
మూలాలు
వర్గం:మాసపత్రికలు
చిత్రకూట్ శాసనసభ నియోజకవర్గం
చిత్రకూట్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం సత్నా జిల్లా, సత్నా లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
కర్సన్ ఘావ్రి
వన్డే క్రికెట్ లో 19 మ్యాచ్‌లు ఆడి 119 పరుగులు చేశాడు. 15 వికెట్లను పడగొట్టాడు. అత్యుత్తమ బౌలింగ్ 40 పరుగులకు 3 వికెట్లు.
ఇతర లింకులు
వర్గం:1951 జననాలు వర్గం:భారతీయ క్రీడాకారులు వర్గం:భారతీయ క్రికెట్ క్రీడాకారులు వర్గం:భారతీయ టెస్ట్ క్రికెట్ క్రీడాకారులు వర్గం:భారతీయ వన్డే క్రికెట్ క్రీడాకారులు వర్గం:గుజరాత్ క్రీడాకారులు వర్గం:గుజరాత్ క్రికెట్ క్రీడాకారులు వర్గం:జీవిస్తున్న ప్రజలు
హర్దోయ్ లోక్‌సభ నియోజకవర్గం
హర్దోయ్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, ఉత్తరప్రదేశ్ రాష్ట్రంలోని 80 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఐదు అసెంబ్లీ స్థానాలు ఉన్నాయి.
మూలాలు
వర్గం:ఉత్తరప్రదేశ్ లోక్‌సభ నియోజకవర్గాలు
సుశాంత్ సింగ్ రాజ్‌పుత్ మరణం
2020 జూన్ 14 న  బాలీవుడ్ నటుడు, సుశాంత్ సింగ్ రాజ్‌పుత్ ముంబయి లోని బాంద్రా ప్రదేశంలో గల తన స్వగృహంలో తుది శ్వాస వదిలాడు. సీలింగ్ ఫ్యాన్ కు ఉరి వేసుకొని బలవన్మరణానికి పాల్పడ్డాడు అన్నదే మొదటి నుండి సర్వత్రా కలిగిన అభిప్రాయం. అధికారిక పోస్టుమార్టం నివేదికలు కూడా ఊపిరి అందకనే ప్రాణాలు కోల్పోవడం జరిగింది అని నిర్ధారించాయి. పలు పుకార్లు, అనుమానాల మధ్య ముంబయి పోలీసు విభాగం ఈ హఠాన్మరణాన్ని దర్యాప్తు చేయడం ప్రారంభించింది.
కాలరేఖ
భోజనం ముగించి సుషాంత్ నిద్రకు ఉపక్రమించాడు.
మధ్య రాత్రి గం| 2:00 ప్రాంతంలో బాలీవుడ్ నటి రియా చక్రవర్తి కి ఒక మారు, టీవీ నటుడు మహేశ్ షెట్టి కి ఒక మారు ఫోన్ కాల్ చేశాడు. రెండింటిలో వేటికి సమాధానం రాలేదు. ఉదయం తొందరగానే నిద్రలేచి కాసేపు తర్వాత స్కిజోఫ్రెనియా, బైపోలార్ డిజార్డర్ అనే మానసిక వ్యాధుల గురించి, పెయిన్ లెస్ డెత్ (బాధ లేని మరణం) గురించి గూగుల్ లో వెదికాడు.
తన సోదరితో గం| 9:00 ప్రాంతంలో మాట్లాడాడు. మరొక గంట గడచిన తర్వాత పళ్ళరసం తీసుకొని, తాను వేసుకొనవలసిన మందు బిళ్ళలను వేసుకొన్నాడు.
గం| 11:30 |ని ప్రాంతంలో సుషాంత్ వంట మనిషి భోజనానికి ఏం వండాలో తెలుసుకొనేందుకు పలుమార్లు తలుపు తట్టగా సుషాంత్ స్పందించలేదు. తనతోనే నివాసం ఉంటున్న తన స్నేహితులు ప్రయత్నించినా ఫలితం లేకపోయింది. తాళం చెవులను తయారు చేసేవారిని పిలిపించి తలుపులు తెరిచిన అతని స్నేహితులు మరణించిన సుషాంత్ ను చూచి సోదరికి, పోలీసులకు కాల్ చేసారు. తన ఆత్మహత్యను ధృవీకరిస్తూ సుషాంత్ ఎటువంటి లేఖను రాయలేదు.
ముంబయి పోలీసులు సుషాంత్ డిప్రెషన్ బారిన పడటంతో సైకియాట్రిస్టును సంప్రదిస్తున్నట్లు తెలిపింది. దీనికి సంబంధించిన మెడికల్ సర్టిఫికెట్లు, డిప్రెషన్ ను తగ్గించే మందుబిళ్ళలు అతని గదిలో దొరికినవి అని టైమ్స్ నౌ తెలిపింది.
ఈ కేసును మూడు సంస్థలు దర్యాప్తు చేస్తున్నవి. అవి: ఎన్ఫోర్స్మెంట్ డైరెక్టరేట్, సెంట్రల్ బ్యూరో ఆఫ్ ఇన్వెస్టిగేషన్, నార్కోటిక్స్ కంట్రోల్ బ్యూరో
ఆరోపణలు
రియా చక్రవర్తి, ఆమె కుటుంబ సభ్యులు సుశాంత్ కు సినీ ప్రముఖులతో ఉన్న పరిచయాలను వాడుకోవాలని చూశారని సుశాంత్ తండ్రి ఆరోపించారు. సుషాంత్ కు నమ్మకంగా పనిచేసే అతని పనివారిని రియా/ఆమె కుటుంబ సభ్యులు మార్చివేశారని, 15 కోట్ల రూపాయలను సుషాంత్ బ్యాంకు ఖాతా నుండి తమ ఖాతాలకు ట్రాన్స్ఫర్ చేసుకొన్నారని, మానసిక రుగ్మతలకు నివారణగా వాడుతోన్న ఔషధాలను మితి మించి వాడేలా చేశారని, తాము చెప్పినట్లు వినకపోతే సుషాంత్ కు ఉన్న "పిచ్చి" కి సంబంధించిన మెడికల్ రికార్డులను బట్టబయలు చేస్తామని బెదిరించి ముంబైని విడిచి కూర్గ్ కు వెళ్ళి ఆర్గానిక్ ఫార్మింగ్ చేయాలన్న సుషాంత్ ఆశలను అడియాసలు చేశారని సుశాంత్ తండ్రి కె కె సింఘ్ అరోపించారు.
విచారణ
ముంబై పోలీసు విభాగం ఇది ఆత్మహత్యగానే పరిగణించి విచారణ మొదలుపెట్టింది. ముగ్గురు అటాప్సీ డాక్టర్లు తాత్కాలిక పోస్టు మార్టం నిర్వహించి నివేదిక సమర్పించారు. 22 జూన్ న ముంబై డిప్యూటి కమీషనర్ ఆఫ్ పోలీస్ ఉరి వేసుకోవడం వలన ఊపిరి అందకనే మరణం సంభవించింది అని ధృవీకరించారు. 25 జూన్ న తుది పోస్టు మార్టం కూడా ఆత్మాహుతి, ఉరి లనే ధృవీకరించింది. పంచనామా వైద్యులు, పంచనామా జరిగిన సమయం నుండి పది నుండి పన్నెండు గంటల ముందు మరణం సంభవించి ఉండవచ్చని నివేదిక లో పేర్కొన్నారు. (అంటే భారతీయ కాలమానం ప్రకారం ఉదయం గం | 11.30 |ని నుండి మధ్యాహ్నం గం | 01:30 |ని లోపు.) ఈ నివేదిక లోనే సుశాంత్ మరణానికి ఎటువంటి అనుమానాలకు తావు లేదని పేర్కొన్నారు.
సుశాంత్ తన నిర్వాహకురాలు దిశా సలయిన్ మృతి కి కారణం అనే వార్తలతో మనస్తాపం చెందాడని పోలీసులు తెలిపారు. సుశాంత్ ఆత్మాహుతికి పాల్పడిన ఐదు రోజుల క్రితం దిశా ప్రమాదవశాత్తు మరణించింది. పధ్నాలుగవ అంతస్తు నుండి క్రింద పడిపోవటంతో ఆమె మరణించింది. 3 ఆగష్టు ముంబై పోలీసు కమీషనర్ రెండు మరణాలకు సంబంధం లేదని తెలిపారు.
మొదట సుశాంత్ బాత్ రోబ్ (స్నానానికి ముందు/తర్వాత ధరించే కోటు లాంటిది) యొక్క బెల్టుతో ఉరి వేసుకోవటానికి ప్రయత్నించాడు అని, కాని అతని బరువును అది మోయలేకపోవటంతో తన కుర్తాతో ఉరి వేస్కొన్నాడని పోలీసులు తెలిపారు. వస్త్రాలన్నీ సుశాంత్ బెడ్ రూంలో చిందర వందరగా పడి ఉన్నట్లు పోలీసులు గుర్తించారు.
25 జూలై న సుశాంత్ తండ్రి కె.కె సింగ్ తను నివసించే పట్టణం పాట్నా లో రియా, ఆరుగురు ఇతరులు (రియా కుటుంబ సభ్యుల) పై సుశాంత్ ను ఆత్మాహుతికి ప్రేరేపించినట్లు FIR దాఖలు చేసారు. ఈ FIR లో ఇంకా దొంగతనం, నమ్మకద్రోహం, మోసం వంటి ఆరోపణలు కూడా చేశారు. రియా ఆర్థికంగా సుశాంత్ ను మోసం చేసిందని మానసికంగా హింసించిందని పేర్కొన్నాడు. సుశాంత్ మరణంలో తన ప్రమేయం లేదని, సుశాంత్ తండ్రివి తప్పుడు ఆరోపణలని రియా సుప్రీం కోర్టుకు విన్నవించుకొంది. పాట్నాలో కేసు తప్పుదోవ పట్టవచ్చని, కేసును ముంబయి కి బదిలీ చేయాలని రియా కోరింది. సుశాంత్ తండ్రి యొక్క ఫిర్యాదు మేరకు ఆర్థిక నేరాలను శోధించే Enforcement Directorate 150 మిలియను రూపాయల మనీ లాండరింగ్ కేసును దాఖలు చేసింది.
13 జూన్ న సుశాంత్ తన ఇంట్లో ఒక పార్టీ నిర్వహించాడని పలు నివేదికలు తెలిపిననూ, సుశాంత్ ఇంట్లో పనివారు, వారిని విచారించిన బీహార్ పోలీసులు ఈ వార్తను నిరాకరించారు. తొలుత సుశాంత్ ఇంట్లో ఉన్న CCTV పని చేయటం లేదని తెలిపిన ముంబయి పోలీసులు 3 ఆగస్టు న మాత్రం తాము CCTV ఫుటేజ్ ని పరిశీలించామని ఆ రోజు ఎటువంటి పార్టీ జరుగలేదని ధృవీకరించారు.
సుశాంత్ బ్యాంక్ ఖాతాల నుండి రియా చక్రవర్తి బ్యాంక్ ఖాతాకు ఎటువంటి డబ్బు చేరలేదని ముంబయి పోలీసు కమీషనర్ 3 ఆగస్టు న తెలిపారు. 4 ఆగస్టు న గ్రాంట్ థార్టన్ అనే ఫైనాన్షియల్ ఫోరెన్సిక్ ఆడిటింగ్ సంస్థను ముంబయి పోలీసు నియమించింది.
6 ఆగస్టు న భారతదేశ ప్రభుత్వ అత్యున్నత విచారణ సంస్థ అయిన CBI (Central Bureau of Investigation) పాట్నా FIR ఆధారంగా రియా చక్రవర్తిని ముద్దాయిగా పేర్కొంటూ కేసును తమ అధీనం లోకి తీసుకొంది.
19 ఆగస్టున సుప్రీం కోర్టు విచారణ బాధ్యతలు CBI తీసుకోవడాఅనికి అనుమతించటమే కాక, భవిష్యత్తులో సుషాంత్ మరణానికి సంబంధించిన అన్ని చట్టపరమైన కేసులను CBI పర్యవేక్షించాలని అజ్ఞాపించింది. న్యూ ఢిల్లీ కేంద్రంగా పని చేసే AIIMS (All India Institute of Medical Sciences) యొక్క Forensic Medicine HOD అయిన సుధీర్ గుప్తా ను ఈ కేసు లో సహాయసహకారాలను అందించేందుకు CBI నియమించింది. . 21 ఆగస్టున గుప్తా "హత్య కోణం లో కూడా మేము దర్యాపు చేస్తాం. అయితే, మిగితా అన్నీ కోణాలను కూడా మేము నిశితంగా పరిశీలిస్తాం." అని PTI (Press Trust of India) కు తెలిపారు. "పోస్టు మార్టం జరిగిన సమయంలో ఇతర సాక్ష్యాధారాలను కూడా పరిగణలోకి తీసుకొని ఆత్మాహుతి, హత్యారోపణల దిశగా పరిశీలిస్తాం." అని ఏషియన్ న్యూస్ ఇంటర్నేషనల్ కు తెలిపారు.
26 ఆగస్టున Narcotics Control Bureau రియా, రియా సోదరుడు షోవిక్, ఇంకొక ముగ్గురి పై FIR దాఖలు చేసింది. ఆర్థిక విచారణలో రియా, షోవిక్ లకు మాదకద్రవ్యాలు అందినవి అని తేలిన తర్వాత, ఇక పై విచారణలో పాల్గొనటానికి ED NCB కి ఆహ్వానం పంపింది. గంజాయి వాడారని తేలడంతో Narcotic Drugs and Psychotropic Substances Act (NDPS Act) చట్టం క్రింద ఈ FIR దాఖలు చేయబడ్డది. ఇదే చట్టం క్రింద 4 సెప్టెంబరున షోవిక్ ను, సుశాంత్ ఇంటి నిర్వాహకుడిని అరెస్టు చేయడం జరిగింది. 9 సెప్టెంబరున NCB రియా ను సుశాంత్ కు డ్రగ్స్ సరఫరా చేసిన అభియోగం పై అరెస్టు చేశారు. సుశాంత్ మరణం పై జరుగుతోన్న విచారణలో మాదకద్రవ్యాల వినియోగానికి సంబంధించి అరెస్టు చేయబడ్డ 20 మంది లో రియా కూడా ఒకరు. 6 అక్టోబరున ముంబయి సెషన్స్ కోర్టు రియా రిమాండు ను 20 అక్టోబరు వరకు పొడిగిస్తున్నట్లు ఉత్తర్వులు జారీ చేసినప్పటికీ, ఆ తర్వాతి రోజే ముంబయి హై కోర్టు రియాకు బెయిలు మంజూరు చేసింది. సుశాంత్ కు మాదకద్రవ్యాలు అందించి రియా నే అనే NCB వాదన ను ముంబయి హై కోర్టు తోసిపుచ్చింది. పైగా మాదక ద్రవ్యాల వర్తకులతో రియాకు ఎటువంటి భాగస్వామ్యం లేదని తేలింది. దీనితో జస్టిస్ సారంగ్ కొత్వాల్, "తాను ఖరీదు చేసిన మాదకద్రవ్యాలను ఆర్థిక, మరే ఇతర లాభాల కోసం వేరొకరికి అందించ లేదు." అని పేర్కొన్నారు.
3 అక్టోబరు న AIIMS కు చెందిన సుధీర్ గుప్తా, "సుశాంత్ ది ఆత్మహత్యే. హత్య అనే వాదనకు తావు లేదు." అని తెలిపారు. . ANI కు తెలుపుతూ, "ఉరి తప్పితే అతని శరీరం పై ఎటువంటి గాయాలు లేవు. ఎటువంటి ప్రతిఘటన/గింజుకొనే ప్రయత్నం, అతని శరీరం దుస్తులపై లేదు." అన్నారు. . 5 అక్టోబరున AIIMS మెడికల్ బోర్దు CBI కి సుశాంత్ ది ముమ్మాటికీ ఆత్మహత్యే, హత్య కాదు అని నివేదిక సమర్పించినట్లు ANI పేర్కొంది.
ప్రతిస్పందనలు
సుశాంత్ మరణం ఊహించనిదిగా,, ఆశ్చర్యం కలిగించేదిగా అభివర్ణించబడింది. మానసిక ఆరోగ్యం పై పలు చర్చలకు తెర తీసింది. చాలా మంది ప్రముఖ నేతలు, నటీనటులు సాంఘిక మాధ్యమాలలో స్పందించారు. ట్విట్టర్ లో ప్రధాని నరేంద్ర మోడీ "a bright young actor gone too soon" అని తెలిపారు. క్రికెటీర్లు సచిన్ టెండుల్కర్, విరాట్ కోహ్లి లు తమ ఆశ్చర్యాన్ని వెలిబుచ్చారు.
సుశాంత్ మరణించిన కొన్ని గంటల వ్యవధిలోనే కాంగ్రెస్ నేత సంజయ్ నిరుపం, 2019 లో విడుదల అయిన చిచోరే వంటి బాక్సాఫీసు వద్ద ఘన విజయం సాధించిన తర్వాత సుశాంత్ తొమ్మిది చిత్రాలను ఒప్పుకొన్నాడని, అయితే ఆరు నెలల కాలవ్యవధి లోనే అన్ని అవకాశాలు కనుమరుగైయాయని తెలిపారు.
15 జూన్ న మహరాష్ట్ర సైబర్ పోలీసు కొందరు అసౌకర్యం కలిగించేలా సుశాంత్ ఫోటోలు పోస్టు చేస్తున్నారని, ఇటువంటి వారి పై చట్టపరమైన చర్యలు తీసుకొనవలసి వస్తుందని హెచ్చరిక జారీ చేసింది.
31 జూలై నాటికి కనీసం ముగ్గురు సుశాంత్ అభిమానులు సుశాంత్ వలె నే ఆత్మాహుతికి పాల్పడ్డారు. వీరిలో ఒక టీవీ నటుడు, ఒక 13 ఏళ్ళ బాలిక కూడా కలరు.
రియాపై అభియోగాల మోపబడ్డ తర్వాత రియాను దూషిస్తూ, బెదిరిస్తూ భోజ్ పురి భాషలో చిత్రీకరించబడ్డ గీతాలు కొన్ని బీహార్ లో జనాదరణ పొందాయి.
సుశాంత్ సోదరి శ్వేతా సింగ్ కీర్తి సుషాంత్ కోసం సామూహిక ప్రార్థన (Global Prayers for SSR) తలపెట్టింది. 15 ఆగస్టు స్థానిక కాలమానం ప్రకారం ఉ: గం| 10.00 | ని కి సుశాంత్ ఆత్మకు శాంతి చేకూరాలని కోరుతూ ఈ ప్రార్థనలో పాల్గొనవలసిందిగా ప్రకటించింది. కుటుంబ సభ్యులు, అభిమానులతో బాటు బాలీవుడ్ కు చెందిన కృతి సనన్, అంకిత లోఖండే, ఏక్తా కపూర్ ఈ ప్రార్థనలో పాలుపంచుకొన్నారు.
సుశాంత్ కేసు ప్రసార మాధ్యమాలలో విస్తృతంగా, అవిరామంగా చర్చించబడింది. 3 సెప్టెంబరు 2020 రెండు PIL (Public Interest Litigation) లను పరిగణలోకి తీసుకొంటూ ముంబయి పోలీసు కు వ్యతిరేకంగా "అనుచిత, దురుద్దేశ్యపూర్వకంగా, ప్రసార మాధ్యమాలలో తప్పుడు ప్రచారాన్ని" ఉద్దేశ్యించి బొంబాయి హై కోర్టు, "ఈ కేసు విచారణకు ఏ విధమైన అడ్డుకట్టలు పడకుండా ఉండేలా ప్రసార మాధ్యమాలలో తమ ప్రచారాన్ని నిగ్రహించుకోవాలని కోరుతున్నాం, ఆశిస్తున్నాం" అని సలహా ఇచ్చింది. 5 అక్టోబరు 2020న ముంబయి పోలీసు, దాని అనుబంధ సైబర్ యూనిట్ సాంఘిక మాధ్యమాలు 80,000 కు పైగా ఫేక్ అకౌంట్ ల ను గుర్తించారు. ఆసియా, ఐరోపా ఖండాలలోని వివిధ దేశాల నుండి ఈ అకౌంట్లు వారి అధికారిక విచారణకు అపకీర్తి తెచ్చేలా పోస్టులు చేస్తున్నట్లు తెలిపారు. పోలీసు కమీషనర్ పరం వీర్ సింగ్, "అప్పటికే 6,000 మంది పోలీసు ఉద్యోగులకు కరోనా వైరస్ సోకి ఉంది. 84 పోలీసు ఉద్యోగులు వైరస్ వల్ల మృతి చెందారు. ఈ దుష్ప్రచారాలు మా మీద బురద చల్లటానికి, విచారణను ప్రక్కదారి పట్టించటానికి చేయబడ్డాయి. చట్టాన్ని అతిక్రమించిన వారి పై Information Technology Act చట్టం క్రింద కేసు నమోదు చేస్తాం." అని తెలిపారు.
CBI పరిశోధనకై విన్నపం
సుశాంత్ తండ్రి సోదరుడు ఇది హత్యేనని దీనిని CBI యే శోధించాలి అని డిమాండ్ చేసారు. పలు రాజకీయ నేతలు, చాలా వరకు బీహార్ కి చెందిన వారు ఈ కేసు విచారణ CBI చేపట్టాలని అభిప్రాయపడ్డారు. శేఖర్ సుమన్ అనే బాలీవుడ్ యాక్టర్ #justiceforSushantforum అనే హ్యాష్ ట్యాగు చేసి CBI విచారణను కోరారు.
అభిమానులు కూడా పలు సాంఘిక మాధ్యమాలలో CBI పరిశోధన కోరారు. 16 జూలై 2020న హిందుస్తాన్ టైంస్ సుశాంత్ ఆత్మాహుతి నేపథ్యంలో, "పలు కుతంత్రాలతో కూడిన ఒక భారీ ఆన్లైన్ క్యాంపెయిన్ ఈ విషయంలో CBI పరిశోధన అవసరం అనే అగ్నికి ఆజ్యం పోస్తోంది." అని ప్రచురించింది. తనను తాను సుశాంత్ గర్ల్ ఫ్రెండ్ గా ప్రకటించుకొన్న రియా, అమిత్ షా సహకారాన్ని కోరుతూ కేంద్ర హోం మంత్రికి CBI పరిశోధన చేయించాలి అని ఒక లేఖలో విన్నవించుకొన్నట్లు హిందుస్తాన్ టైమ్స్ ప్రచురించింది మాజీ కేంద్రమంత్రి సుబ్రహ్మణ్య స్వామి కూడా CBI పరిశోధనకై విన్నవించుకోవటంతో ప్రధాన మంత్రి కార్యాలయం ఈ విన్నపాన్ని అంగీకరించింది.
అయితే మహరాష్ట్ర హోం మంత్రి అనిల్ దేశ్ ముఖ్ CBI జోక్యం వాదనను త్రోసిపుచ్చారు. "ముంబై పోలీసు ఇటువంటి కేసులను దర్యాప్తు చేయటానికి తగు సమర్థులే " అని 17 జూలై న వెల్లడించారు. 22 జులై న సుశాంత్ అభిమానులు ట్విట్టరులో #Candle4SSR అనే హ్యాష్ ట్యాగును సృష్టించి ఒక ప్రచార కార్యక్రమం నడిపారు. 2 మిలియన్ ట్వీట్లతో ఈ ప్రచారం జయప్రదమైంది. ప్రపంచ వ్యాప్తంగా సుశాంత్ అభిమానులు ఈ కేసు CBI చేపట్టాలని కోరుకున్నారు. . అయినా 29 జులై న దేశ్ ముఖ్ ఈ కేసు CBI చేపట్టబోదని నొక్కి వక్కాణించారు.
సినీ పరిశ్రమ లో పక్షపాతం పై చర్చ
సుశాంత్ మరణం బాలీవుడ్ లో వంశ పారంపర్యం, ఇతర దుశ్చర్యలపై చర్చలకు తెర తీసింది. కరణ్ జోహార్, సంజయ్ లీలా భన్సాలీ, సల్మాన్ ఖాన్, ఏక్తా కపూర్ లతో సహా మరో నలుగురి పై సుధీర్ కుమార్ ఓజా అనే న్యాయవాది పాట్నా ఉన్నత న్యాయస్థానం లో వంశపారంపర్యం వల్లనే సుశాంత్ కు అవకాశాలు కొరవడ్డాయని, అందుకే సుశాంత్ ఆత్మాహుతికి పాల్పడ్డాడని ఆరోపిస్తూ కేసు వేశారు. . కానీ ఈ కేసులో 8 జూలై న కొట్టివేయబడింది. కరణ్ జోహార్, ఆలియా భట్ లు సాంఘిక మాధ్యమాలలో దూషించబడ్డారు.
కంగనా రనౌత్ తన అనుచర వర్గం తో బాలీవుడ్ లో వేళ్ళూనుకొని ఉన్న పక్షపాత ధోరణిని దుయ్యబట్టారు. రిపబ్లిక్ టీవీ ముఖ్య ఎడిటర్ అయిన అర్నబ్ గోస్వామి తో ముఖాముఖిలో సుశాంత్ మరణానికి కారణం 'మూవీ మాఫియా' నే అని తెలిపారు. బాలీవుడ్ సినీ నిర్మాణ సంస్థలు అయిన ధర్మా ప్రొడక్షన్స్, యష్ రాజ్ ఫిలింస్ పనిగట్టుకొని సుశాంత్ వైఫల్యం చవి చూపించారని, సినీ విమర్శకుడు రాజీవ్ మసంద్ సుశాంత్ ను బహిరంగంగా అవహేళన చేసారని తెలిపారు.
12 ఆగస్టు 2020 న విడుదలైన సడక్ 2 ట్రైలర్ యూట్యూబ్ పై 24 గంటలలో అత్యధిక డిజ్లైక్ లు (అసహ్యించుకోబడ్ద) పొందినదిగా గుర్తించబడింది. సుశాంత్ మరణానికి బాలీవుడ్ లో పక్షపాత ధోరణే కారణం అని భావించిన అతని అభిమానులే దీనిని అసహ్యించుకోన్నారు. మహేశ్ భట్ ను, ఈ చిత్ర దర్శకుణ్ణి, ఒక ముఖాముఖి లో ఒక ప్రశ్నకు సమాధానంగా మాట వరస కి "సుశాంత్ ను చంపేస్తాను" అని అన్న ఆలియా భట్ ను తీవ్రంగా దుయ్యబట్టారు.
అంత్యక్రియలు
15 జూన్ న విలే పార్లే లో ఉన్న పవన్ హన్స్ క్రిమేటోరియం లో సుశాంత్ తండ్రి చే అంత్యక్రియలు నిర్వహించబడ్డాయి. కృతి సనన్, శ్రద్ధా కపూర్, వివేక్ ఓబెరాయ్ వంటి సహచర నటులు ఈ అంత్యక్రియలలో పాల్గొన్నారు.
మూలాలు
వర్గం:పురుషులపై హింస
ప్రపంచ వార్తాపత్రికల జాబితా (సర్క్యులేషన్)
సర్కులేషన్ ప్రకారం ప్రపంచ వార్తాపత్రికల జాబితా ఇది. ఇంటర్నేషనల్ ఫెడరేషన్ ఆఫ్ ఆడిట్ బ్యూరోక్స్ ఆఫ్ సర్క్యులేషన్స్, వరల్డ్ అసోసియేషన్ ఆఫ్ వార్తాపత్రికలు, న్యూస్ పబ్లిషర్స్ సంస్థలు ప్రపంచవ్యాప్త వార్తాపత్రిక ప్రసరణ గణాంకాలను తెలియజేస్తాయి. ఉచిత వార్తాపత్రికలు జాబితాలో చేర్చబడలేదు.
సర్క్యులేషన్ ద్వారా టాప్ వార్తాపత్రికలు
ప్రపంచవ్యాప్తంగా సర్క్యులేషన్ ప్రకారం వార్తాపత్రిక దినపత్రికల జాబితా ఇది. వాన్-ఇఫ్రా వరల్డ్ ప్రెస్ ట్రెండ్స్ 2016 నివేదిక నుండి డేటా తీసుకోబడింది.
చారిత్రక డేటా
గత సంవత్సరాలకు సంబంధించిన ప్రపంచవ్యాప్త సర్కులేషన్ గణాంకాలను వాన్-ఇఫ్రా, ఐఎఫ్ బిసి నుండి చూడవచ్చు.
మూలాలు
వర్గం:దినపత్రికలు
నోనె
నోనె (లాంగ్మై), మణిపూర్ రాష్ట్రంలోని నోనె జిల్లా ముఖ్య పట్టణం, జిల్లా ప్రధాన కార్యాలయం. ఇది మణిపూర్ పశ్చిమ భాగంలో ఉంది. రాష్ట్ర రాజధాని ఇంఫాల్‌కు పశ్చిమాన 63 కిలోమీటర్ల (39 మైళ్ళ) దూరంలో ఉంది. గతంలో గ్రామంగా ఉన్న నోనె, మణిపూర్ కొత్త జిల్లా ప్రధాన కార్యాలయాలలో ఒకటిగా ప్రకటించబడింది.
జనాభా
నానీ పట్టణంలో రోంగ్మీ తెగకు చెందిన 635 కుటుంబాలు నివసిస్తున్నారు. 2011 భారత జనాభా లెక్కల ప్రకారం, ఈ పట్టణంలో 3,854 మంది జనాభా ఉన్నారు. వారిలో 2,141 మంది పురుషులు, 1,714 మంది స్త్రీలు ఉన్నారు. పట్టణ సగటు స్త్రీ పురుష నిష్పత్తి 801:1000 ఉంది, ఇది మణిపూర్ రాష్ట్ర సగటు కంటే తక్కువగా ఉంది. మొత్తం జనాభాలో 11.83% మంది 6 సంవత్సరాల కంటే తక్కువ వయస్సు గలవారు ఉన్నారు.
అక్షరాస్యత
పట్టణ అక్షరాస్యత రేటు 86.90% కాగా, ఇది మణిపూర్ 76.94% తో పోలిస్తే ఎక్కువగా ఉంది. ఇందులో పురుషుల అక్షరాస్యత 93.40% కాగా, స్త్రీ అక్షరాస్యత రేటు 78.71% గా ఉంది.
కులం
జనాభాలో షెడ్యూల్డ్ తెగలవారు 60.69% మంది, షెడ్యూల్డ్ కులాలవారు 0.13% మంది ఉన్నారు.
రాజకీయాలు
నేషనలిస్ట్ కాంగ్రెస్ పార్టీ, ఇండియన్ నేషనల్ కాంగ్రెస్, నాగ పీపుల్స్ ఫ్రంట్, మణిపూర్ స్టేట్ కాంగ్రెస్ పార్టీ, భారతీయ జనతా పార్టీ ఈ ప్రాంతంలో ఉన్న ప్రధాన రాజకీయ పార్టీలు.
రవాణా
నోనీ సమీపంలో 2014, జూలై 28న ప్రపంచంలోని ఎత్తైన రైల్వే వంతెన 141 మీటర్లు (463 అడుగులు) నిర్మాణం ప్రారంభమైంది. ఈ వంతెన జిరిబం - తుపుల్ - ఇంఫాల్ మార్గంలో ఉంటుంది.
వెలుపలి లంకెలు
వర్గం:మణిపూర్ నగరాలు, పట్టణాలు
రాయగావ్ శాసనసభ నియోజకవర్గం
రాయగావ్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం సత్నా జిల్లా, సత్నా లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
భారతమాత దేవాలయం
భారతమాత దేవాలయం భారతదేశం లోని ఉత్తర ప్రదేశ్‌ రాష్ట్రం లో గల వారణాసి లోని మహాత్మా గాంధీ కాశీ విద్యాపీఠం ప్రాంగణంలో ఉంది. సంప్రదాయ దేవతల విగ్రహాలకు బదులుగా, ఈ ఆలయంలో పాలరాతితో చెక్కబడిన అఖండ భారతదేశ భారీ శిల్పం ఉంది. ఈ దేవాలయంలోని ప్రధాన ఆరాధ్య దైవం భారత మాత కాబట్టి దీన్ని భారత మాతకు అంకితం చేయబడింది. ప్రపంచంలోని భారత మాతకు చెందిన దేవాలయాలలో ఇదే మొట్టమొదటిది.
చరిత్ర
1936లో స్వాతంత్ర్య సమరయోధుడు బాబూ శివప్రసాద్ గుప్తా చేత నిర్మించబడిన భారత మాతా మందిరాన్ని మహాత్మా గాంధీ ప్రారంభించాడు. ఈ ఆలయం మహాత్మా గాంధీ కాశీ విద్యాపీఠం ప్రాంగణంలో నిర్మించబడింది.
నిర్మాణం
భారత మాత మందిరం రాతితో నిర్మించబడింది. ఇది అవిభాజ్య భారతదేశానికి ప్రతీకగా పాలరాతితో నిర్మించిన భారత మాత విగ్రహాన్ని కలిగి ఉంది. ఈ ఆలయంలో పాలరాతితో చెక్కబడిన భారతదేశం రిలీఫ్ మ్యాప్ కూడా ఉంది. మ్యాప్ లో పర్వతాలు, మైదానాలు, మహాసముద్రాలు గుర్తించబడ్డాయి.
మూలాలు
వర్గం:దేవాలయాలు వర్గం:వారణాసి జిల్లా వర్గం:ఉత్తర ప్రదేశ్
బృందా పరేఖ్
బృందా పరేఖ్, మహారాష్ట్రకు చెందిన సినిమా నటి, మోడల్. తమిళం, తెలుగు, కన్నడ, హిందీ వంటి సౌత్ ఇండియన్ సినిమాల్లో ఐటెం సాంగ్స్ లో చేసింది. తమిళంలో 4 సినిమాలు, తెలుగు, కన్నడ భాషలలో కొన్ని సినిమాలు, హిందీలో 3 సినిమాలలో నటించింది.
జననం
బృందా పరేఖ్ 1982, నవంబరు 3న మహారాష్ట్రలోని ముంబైలో జన్మించింది.
బయటి లింకులు
వర్గం:తెలుగు సినిమా నటీమణులు వర్గం:హిందీ సినిమా నటీమణులు వర్గం:1981 జననాలు వర్గం:కన్నడ సినిమా నటీమణులు వర్గం:తమిళ సినిమా నటీమణులు వర్గం:జీవిస్తున్న ప్రజలు వర్గం:మరాఠీ సినిమా నటీమణులు వర్గం:మహారాష్ట్ర మహిళలు
క్లోరోఫైసీ
క్లోరోఫైసీలోని శైవలాలను సాధారణంగా ఆకుపచ్చ శైవలాలు అంటారు. మొక్క శరీరం ఏకకణయుతంగా గాని, సహానివేశంగాగాని, తంతుయుతంగాగాని ఉంటుంది. క్లోరోఫిల్ A, B లు ఎక్కువగా ఉండడటంవల్ల ఇవి సాధారణంగా గడ్డికుపచ్చని రంగులో ఉంటుంది.
గూగుల్ క్రోమ్
thumb|394x394px|గూగుల్ క్రోమ్ గూగుల్ క్రోమ్ అనేది గూగుల్ సంస్థ రూపొందిన ఒక జాల విహరిణి (వెబ్ బ్రౌజర్). ఇది వివిధ నిర్వహణ వ్యవస్థల్లో (ఆపరేటింగ్ సిస్టమ్స్) పని చేయగలదు. 2008లో దీన్ని మొట్టమొదటిసారిగా మైక్రోసాఫ్ట్ విండోస్ కోసం తయారు చేశారు. తర్వాత లినక్సు, మాక్ ఓఎస్, ఐఓఎస్, ఆండ్రాయిడ్ లాంటి ఆపరేటింగ్ సిస్టమ్స్ లో కూడా పనిచేసేలా రూపొందించారు. దీన్ని ఆధారంగా చేసుకుని గూగుల్ క్రోం ఓఎస్ అనే ఆపరేటింగ్ సిస్టం ను తయారు చేశారు. వెబ్ అనువర్తనాల (అప్లికేషన్లు) దీని మీద పని చేస్తాయి.
దీని చాలా భాగం సోర్సు కోడు గూగుల్ ఓపెన్ సోర్స్ లో విడుదల చేసిన క్రోమియం ప్రాజెక్టు లోనిది. గూగుల్ దీన్ని ప్రొప్రయిటరీ ఫ్రీవేర్ లాగా విడుదల చేసింది. మొదట్లో వెబ్ కిట్ ఇంజన్ ఆధారంగా అభివృద్ధి చేసినా తర్వాత గూగుల్ ఈ ప్రాజెక్టుకు సమాంతరంగా బ్లింక్ ఇంజన్ ని అభివృద్ధి చేసి, దాన్ని ఆధారం చేసుకున్నారు. ఐఓఎస్ మీద పనిచేసే క్రోం బ్రౌజరు తప్ప మిగతా వన్నీ బ్లింక్ ఇంజన్ ఆధారంగానే పనిచేస్తాయి.
జులై 2019 నాటి గణాంకాల ప్రకారం బ్రౌజర్ మార్కెట్ లో ప్రపంచ వ్యాప్తంగా సాంప్రదాయిక కంప్యూటర్లలో గూగుల్ క్రోమ్ వాటా 71% గానూ, అన్ని రకాల కంప్యూటర్లలో 63% గానూ ఉంది. ఇంత ఆదరణ పొందడం వల్లనే గూగుల్ క్రోమ్ బ్రాండును క్రోమ్ ఓ ఎస్, క్రోమ్ క్యాస్ట్, క్రోమ్ బుక్, క్రోమ్ బిట్, క్రోమ్ బాక్స్, క్రోమ్ బేస్ లాంటి ఇతర ఉత్పత్తులకు కూడా విస్తరించింది.
మూలాలు
వర్గం:అంతర్జాలం
కనపలబంద
కనపలబంద ఆంధ్రప్రదేశ్ రాష్ట్రం, పార్వతీపురం మన్యం జిల్లా, సాలూరు మండలంలోని గ్రామం. ఇది మండల కేంద్రమైన సాలూరు నుండి కి.మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 61 ఇళ్లతో, 288 జనాభాతో 113 హెక్టార్లలో విస్తరించి ఉంది. గ్రామంలో మగవారి సంఖ్య 144, ఆడవారి సంఖ్య 144. షెడ్యూల్డ్ కులాల జనాభా 0 కాగా షెడ్యూల్డ్ తెగల జనాభా 282. గ్రామం యొక్క జనగణన లొకేషన్ కోడ్ 582411 .పిన్ కోడ్: 535591.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు ఉన్నాయి. సమీప బాలబడి, మాధ్యమిక పాఠశాల‌లు సాలూరులోను, ప్రాథమికోన్నత పాఠశాల తోనంలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల సాలూరులోను, ఇంజనీరింగ్ కళాశాల బొబ్బిలిలోనూ ఉన్నాయి. సమీప వైద్య కళాశాల నెల్లిమర్లలోను, పాలీటెక్నిక్‌ పణుకువలసలోను, మేనేజిమెంటు కళాశాల కోమటిపల్లిలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం సాలూరులోను, దివ్యాంగుల ప్రత్యేక పాఠశాల విజయనగరం లోనూ ఉన్నాయి.
ప్రభుత్వ వైద్య సౌకర్యం
కనపలబందలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. పారామెడికల్ సిబ్బంది ఇద్దరు ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
బావుల నీరు గ్రామంలో అందుబాటులో ఉంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. మొబైల్ ఫోన్ ఉంది. లాండ్ లైన్ టెలిఫోన్ గ్రామానికి 5 నుండి 10 కి.మీ. దూరంలో ఉంది. పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, ఆటో సౌకర్యం, ట్రాక్టరు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి.
ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
కనపలబందలో భూ వినియోగం కింది విధంగా ఉంది:
కుడిపూడి చిట్టబ్బాయి
కుడిపూడి చిట్టబ్బాయి ఆంధ్రప్రదేశ్ రాష్ట్రానికి చెందిన రాజకీయ నాయకుడు. అయన 2004లో జరిగిన అసెంబ్లీ ఎన్నికల్లో అమలాపురం నియోజకవర్గం నుండి ఎమ్మెల్యేగా గెలిచాడు.
రాజకీయ జీవితం
కుడిపూడి చిట్టబ్బాయి కాంట్రాక్టర్ గా పనిచేస్తూ మాజీ మంత్రి కుడిపూడి ప్రభాకరరావుకు మద్దతుగా కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన అమలాపురం పట్టణ కాంగ్రెస్ అధ్యక్షుడి స్థాయి నుంచి పిసిసి సభ్యుడిగా వివిధ హోదాల్లో పని చేశాడు. ఆయన 2004లో జరిగిన అసెంబ్లీ ఎన్నికల్లో కాంగ్రెస్ పార్టీ అధిష్టానం అమలాపురం అసెంబ్లీ నియోజకవర్గం నుంచి టికెట్ ఇవ్వకపోవడంతో స్వతంత్ర అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి మెట్ల సత్యనారాయణ రావు పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. కుడిపూడి చిట్టబ్బాయి ఎమ్మెల్యేగా గెలిచిన అనంతరం తిరిగి కాంగ్రెస్ పార్టీలో చేరాడు. వైఎస్ రాజశేఖర్ రెడ్డి మరణాంతరం ఆయన వైఎస్సార్ కాంగ్రెస్ పార్టీలో చేరి వైసిపి కేంద్ర కమిటి సభ్యుడిగా పని చేశాడు.
మరణం
కుడిపూడి చిట్టబ్బాయి కరోనా సంబంధిత వ్యాధులతో బాధపడుతూ కాకినాడలోని ఓ ప్రైవేట్‌ ఆస్పత్రిలో చికిత్స పొందుతూ 29 ఏప్రిల్ 2021న మరణించాడు.
మూలాలు
వర్గం:ఆంధ్రప్రదేశ్ శాసన సభ్యులు (2004) వర్గం:తూర్పు గోదావరి జిల్లా రాజకీయ నాయకులు వర్గం:తూర్పు గోదావరి జిల్లా నుండి ఎన్నికైన శాసన సభ్యులు
ఖైటోసాన్
తయారీ, లక్షణాలు
ఖైటోసాన్ ను చిటోశాన్లను 100% డిఎసిటైల్ చేయడం ద్వారా తయారు చేస్తారు. వాణిజ్యపరంగా ఖైటోసాన్ ను రొయ్యలు, పీతలు,, ఇతర సముద్ర జలచరాల పెంకులలో ఉండే చిటిసన్ ను క్షార విశ్లేషణ చర్య ద్వారా ఉత్పత్తి చేస్తారు. వాణిజ్యపరంగా ఉత్పత్తి చేయబడిన ఖైటోసాన్ అణు బరువు 3800 డాల్టన్, 60 నుండి 100% డిఎసిటైల్ సమూహాలను కలిగి ఉంటాయి. ఖైటోసాన్ లోనీ ఎసిటైల్, డిఎసిటైల్ సమూహాలను స్పెక్ట్రోస్కోపీ ద్వారా తెలుసుకోవచ్చు. 60 నుండి 100% డిఎసిటైల్ చేయబడిన చిటిసన్ ను ఖైటోసాన్ గా ఉపయోగిస్తారు. ఖైటోసాన్ అమినో సమూహాలను కలిగి ఉండడం వల్ల నీటిలో సాపేక్షంగా కరిగే స్వభావం కలిగి ఉంటాయి. నీటి లోఖైటోసాన్ pKa విలువ ~ 6.5, తటస్థంగా ఉంటుంది. ఆమ్లలలో ఖైటోసాన్ లోనీ అమినో సమూహాలు ప్రోటాన్ లను గ్రహించడం ద్వారా pKa విలువ 6.5 కంటే తక్కువగా ఉంటుంది.
బయోమెడికల్ ఉపయోగాలు
ఖైటోసాన్ ఎర్ర రక్త కణముల యొక్క కణ త్వచం మధ్య ఫలకికలు వేగంగా అభివృద్ధి చేస్తుంది కనుక దీనిని తరచుగా హెమోస్టాటిక్ ఎజెంట్ గా ఉపయోగిస్తారు. ఖైటోసాన్ అణువులు తటస్థ ద్రావణంలో స్థిరమైన నిర్మాణం కలిగి ఉంటాయి, కానీ ఆమ్ల ద్రావణంలో కరిగిపోతుంది. ఖైటోసాన్ లోని ఈ తత్వాన్ని సాధ్యమైనంత వరకు శరీరములో మందులు రవాణా చేయడానికి ఉపయోగించవచ్చు.
నీటి వడపోత
ఖైటోసాన్ నీటి నుండి భాస్వరం, భారీ ఖనిజాలు, నూనెలు తొలగిస్తుంది, కనుక దీనిని నీటిని శుద్ధి చేయడానికి వాడుతున్నారు. ఖైటోసాన్ ను నీటిని వడపోత విధానంలో హానికర అవక్షేపణ రేణువులు తొలగించుటకు ఉపయోగించవచ్చు. నీటిని వడపోత విధానంలో ఖైటోసాన్ ను ఇసుక తొకలిపి వాడినప్పుడు 99% వరకు అవక్షేపలు తొలగిపోతాయి. అయితే, బురద ఇసుకను మాత్రమే వడపోతకు వాడినప్పుడు 50% వరకు అవక్షేపలు తొలగించవచ్చు. ఖైటోసాన్ పలు ఆహార, వైద్యపరమైన పరిశోధనలు చేయడానికి కూడా వాడుతున్నారు.
మూలాలు
వర్గం:రసాయన పదార్థాలు
నారాయణగూడ
నివాస ప్రాంతం
నారాయణగూడ హైదరాబాదులో ప్రముఖ నివాస ప్రాంతంగా పేరుపొందింది. జనావాసానికి కావలసిన అన్ని సౌకర్యాలు, నిత్యావసర వస్తువులు ఈ ప్రాంతంలో లభిస్తాయి. వివిధ ప్రభుత్వ, ప్రైవేటు సంస్థలు, విద్యాసంస్థలకు నిలయంగా ఈ నారాయణగూడ ఉంది.
విద్యాసంస్థలు
నారాయణగూడ ప్రాంతం విద్యాసంస్థలకు నిలయంగా మారింది. ఈ ప్రాంతంలో అనేక విద్యాసంస్థలు (పాఠశాలలు, కళాశాలలు) ఉన్నాయి.
రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ ఆధ్వర్యంలో నారాయణగూడ మీదుగా ఉప్పల్, మెహిదీపట్నం, సికింద్రాబాద్, కోఠి వంటి వివిధ ప్రాంతాలకు బస్సులు నడుపబడుతున్నాయి. సమీపంలోనే కాచిగూడ రైల్వేస్టేషను కూడా ఉంది.
మూలాలు
వర్గం:హైదరాబాదు వర్గం:హైదరాబాదు జిల్లా వర్గం:హైదరాబాదులోని ప్రాంతాలు
తిరునీర్మలై
తిరునీర్మలై ఒక పవిత్రమైన దివ్యక్షేత్రం. ఇది 108 వైష్ణవ దివ్యదేశాలులో ఒకటి. దీనిని ఘండారణ్యక్షేత్రము అని కూడా పిలుస్తారు.
విశేషాలు
ఇచట కొండపై రంగనాథులు శయన తిరుక్కోలములో వేంచేసి యుండగా, కూర్చున్న భంగిమలో శాంత నరసింహమూర్తి, నడచుచున్న రీతిలో ఉలగళన్ద పెరుమాళ్ నిలుచున్న సేవగా చక్రవర్తి తిరుమగన్ ప్రతిష్టితమై ఉన్నాడు. కొండపై శ్రీరంగనాయకి సన్నిధి వేరుగా ఉంది. కొండదిగువన నీర్‌వణ్ణన్ ఉత్సవమూర్తి ఉంటాడు. మణికర్ణిక, క్షీర, కారుణ్య, స్వర్ణ తీర్థములు ఉన్నాయి. ఈ క్షేత్రము చుట్టు నీరు నిలచి ఉంటుండేది. తిరుమంగై ఆళ్వార్ ఇచటికి వచ్చి జలపరివృతమైన సన్నిధిని చేరరాలేక ఆరు మాసములు ఇక్కడనే వేచి ఉందట. అందుచే ఈ క్షేత్రమునకు తిరుమంగైయాళ్వార్ పురం అను మరొకపేరు ఉండేది.
సాహిత్యంలో తిరునీర్మలై
శ్లోకము : భాతి శ్రీ మణికర్ణికాఖ్య సరసి శ్రీ నీర్‌మలాఖ్యే పురే నీర్‌వణ్ణన్ విభురత్ర తోయగిరి రిత్యాఖ్యాం విమానం శ్రితః | నాయక్యా త్వణిమామలర్ పదయుజా మాణిక్య శయ్యాంగతో లంకా పట్టణ వీక్షితాంచిత వపు స్తుండీర దేశప్రభుః తోడమాన మహారాజ మార్కండేయ భృగూత్తమైః | ప్రత్యక్షితః కలిద్వంసి శ్రీ భూతముని కీర్తితః ||
వివరాలు
.
బయటి లింకులు
వర్గం:హిందూ దేవాలయాలు వర్గం:వైష్ణవ దివ్యక్షేత్రాలు వర్గం:తమిళనాడు పుణ్యక్షేత్రాలు
అక్కరలు
అక్కరలు జాతి పద్యములు. ఇవి ఐదు విధములు.
మహాక్కరలో పాదానికి ఏడు గణాలు ఉండును. మహాక్కర నుండి అల్పాక్కరకు వచ్చేటప్పటికి పాదానికి ఒకో గణము తగ్గుతూ అల్పాక్కరలో మూడు గణాలు మాత్రమే ఉండును. మధ్యాక్కరకు తప్ప మిగిలిన అక్కరలకు పాదము చివరిలో చంద్ర గణము రావలెన్ననియము ఉన్నది. అక్కరలలో సూర్య గణము లేని అక్కర అల్పాక్కర, అదేవిధముగా చంద్ర గణము పాదాంతములో లేని అక్కర మధ్యాక్కర.
వర్గం:పద్యము వర్గం:ఛందస్సు
హీరో (2008 సినిమా)
హీరో 2008, అక్టోబరు 24న విడుదలైన తెలుగు యాక్షన్ కామెడీ సినిమా. మన్యం ఎంటర్టైన్మెంట్స్ పతాకంపై మన్యం రమేష్ నిర్మాణ సారథ్యంలో జి. వి. సుధాకర్ నాయుడు దర్శకత్వం వహించిన ఈ చిత్రంలో నితిన్, భావన, రమ్యకృష్ణ, కోట శ్రీనివాసరావు, బ్రహ్మానందం, నాగేంద్రబాబు తదితరులు నటించగా, మణిశర్మ సంగీతం అందించాడు. ఇది మిశ్రమ సమీక్షలను అందుకున్న ఈ చిత్రం మలయాళంలో పోలీస్ అకాడమీగా, హిందీలో లాడెంగే హమ్ మార్టే దమ్ తక్ (2011) పేర్లతో అనువాదం చేయబడింది.
కథ
నాగేంద్ర నాయుడు (నాగేంద్ర బాబు) ధైర్యవంతుడైన పోలీసు అధికారి. అతను తన కొడుకు రాధాకృష్ణ (నితిన్) ను కూడా మంచి పోలీసు అధికారిగా చూడాలనుకుంటున్నాడు. తన కొడుకు మాఫియా డాన్ ల అంతంచూస్తే,తన చేతులతో కొడుకుకి రాష్ట్ర ప్రభుత్వ పతకాన్ని అందించాలని కలలు కంటుంటాడు. అయితే, అతని భార్య సరళ (కోవై సరళ) తన కొడుకును సూపర్ స్టార్‌గా చూడాలనుకుంటుంది. అంతలోనే నిజాయితీపరుడు ఎవరైనా పోలీసు ఉద్యోగానికి అర్హులని రాష్ట్ర ప్రభుత్వం ఒక జివోని ప్రవేశపెడుతుంది. సినీ హీరోకి అవసరమైన శిక్షణ అంతా కేవలం మూడు నెలల వ్యవధిలో పోలీస్ అకాడమీలో నేర్చుకోవచ్చని నాగేంద్ర నాయుడు తన భార్యను ఒప్పించడంతో, కొడుకు పోలీస్ అకాడమీలో చేరడానికి సరళ అంగీకరిస్తుంది. పోలీసు అకాడమీలో చేరిన రాధాకృష్ణ అక్కడ కృష్ణవేణి (భావన) తో ప్రేమలో పడతాడు. కృష్ణవేణి కూడా రాధాకృష్ణని ప్రేమిస్తుంది. ఇదే సమయంలో, కృష్ణవేణి పెద్ద నక్సలైట్ నాయకురాలిని చెప్పి ఆమె ఫోటో టీవీలో కనిపిస్తుంది. ఆ తరువాత కథ అనేక మలుపులు తిరుగుతుంది. కృష్ణవేణి నక్సలైట్ గా ఆరోపణ చేయబడిందా,లేదా ఆమె నిజంగా నక్సలైటా? రాధాకృష్ణ, కృష్ణవేణిల మధ్య ప్రేమ ఏమవుతుంది? తన తండ్రి నాగేంద్ర నాయుడు కలను రాధాకృష్ణ ఎంతవరకు నెరవేర్చగలిగాడు? ఈ ప్రశ్నలన్నింటికీ సమాధానాలు సినిమా రెండవ భాగంలో తెలుస్తాయి.
పాటలు
మణిశర్మ సంగీతం సమకూర్చిన ఈ చిత్రంలోని పాటలు ఆదిత్యా మ్యూజిక్ ద్వారా విడుదలయ్యాయి.
ఇతర లంకెలు
వర్గం:2008 తెలుగు సినిమాలు వర్గం:తెలుగు కుటుంబకథా చిత్రాలు వర్గం:పోలీస్ నేపథ్యంలోని సినిమాలు వర్గం:మణిశర్మ సంగీతం అందించిన సినిమాలు వర్గం:నితిన్ నటించిన చిత్రాలు వర్గం:కోట శ్రీనివాసరావు నటించిన సినిమాలు వర్గం:బ్రహ్మానందం నటించిన సినిమాలు వర్గం:మోహన్ బాబు నటించిన చిత్రాలు వర్గం:ఆలీ నటించిన సినిమాలు వర్గం:విజయ నరేష్ నటించిన చిత్రాలు
క్రొమటోగ్రఫి
క్రోమటోగ్రఫీ (ఆంగ్లం:Chromatography) అనునది ప్రయోగశాలలో మిశ్రమాలను విభజించు ఒక ప్రక్రియ. రెండు పదాల గ్రీకు పదం, క్రోమా అనగా "రంగు", గ్రాఫీన్  అనగా "రాయడానికి అని అర్ధము. క్రొమటోగ్రఫీ పద్ధతిని ముఖ్యముగా మిశ్రమ సమ్మేళనాలను అతి సూక్ష్మ స్థాయిలో వేరు చేయటానికి ఉపయోగిస్తారు. క్రొమటోగ్రఫీని మొదట రష్యన్ శాస్త్రవేత్త మిఖాయిల్ 1900 లో కనుగొన్నాడు. పత్రాలలో సహజంగా ఉండే వివిధ రంగులును కాగితం, ఇథనాల్  సహాయముతో వేరు చేసేనప్పుడు, ఒక క్రమపద్దతిలో వరుసగా ఆకుపచ్చ, నారింజ, పసుపు రంగులును కాగితం మీద ఏర్పడడం గమనించి, ఈ విధానాన్ని క్రొమటోగ్రఫీని అని నామకరణము చేసాడు. 1930, 1940 కాలంలో అనేక క్రొమటోగ్రఫీ పద్ధతులను అభివృద్ధి చేసారు.
వివిధ క్రొమటోగ్రఫీ పద్ధతులు
ప్రస్తుతం అనేక క్రొమటోగ్రఫీ పద్ధతులు అందుబాటులో ఉన్నాయి. అందుబాటులో ఉన్నాముఖ్యమైన క్రొమటోగ్రఫీ పద్ధతులు, కాగితం క్రొమటోగ్రఫీ, సన్నని పొర క్రొమటోగ్రఫీ, వాయు క్రొమటోగ్రఫీ, ద్రావా క్రొమటోగ్రఫీ.
కాగితం క్రొమటోగ్రఫీ
కాగితం క్రొమటోగ్రఫీ (పేపర్ క్రొమటోగ్రఫీ) ద్వార సమ్మేళనాల స్వచ్ఛత కొరకు, సమ్మేళనాలలోని పదార్థాలు గుర్తించడానికి ఎక్కువగా ఉపయోగిస్తారు. ఈ పద్ధతిలో వడపోత కాగితం ద్వార మిశ్రమ సమ్మేళనాలను ప్రత్యేకమైన ద్రావణంలో కలిపి పంపుతారు. మిశ్రమ సమ్మేళనాలలోని పదార్థాలు వివిధ వేగంతో వడపోత కాగితం ద్వార ప్రసరించి నమూనా ఏర్పరుస్తాయి. ఈ విధముగా మిశ్రమ సమ్మేళనాలలోని వివిధ పదార్థాలను తెలుసుకోవడానికి కాగితం క్రొమటోగ్రఫీ ఉపయోగపడుతుంది thumbnail
ఇతర లింకులు
వర్గం:భౌతిక శాస్త్రం వర్గం:రసాయన శాస్త్రము
ఛత్రపూర్
ఛత్రపూర్ (ఛతర్‌పూర్ అని కూడా పిలుస్తారు) ఒడిషా రాష్ట్రం, గంజాం జిల్లా లోని పట్టణం. ఇది గంజాం జిల్లా ముఖ్యపట్టణం. దీని పరిపాలనను నోటిఫైడ్ ఏరియా కౌన్సిల్ చూస్తుంది. ఛత్రపూర్ ఒడిషాలోని గంజాం జిల్లాలో ఒక తహసీల్ / బ్లాక్ (CD).
జనాభా వివరాలు
2011 జనగణన ప్రకారం, ఛత్రపూర్ జనాభా 20,288. ఇందులో పురుషులు 51% కాగా, స్త్రీలు 49%. పట్టణ అక్షరాస్యత 89%, ఇది జాతీయ సగటు 59.5% కంటే ఎక్కువ. పురుషుల్లో అక్షరాస్యత 85% కాగా, స్త్రీలలో ఇది 73%. జనాభాలో 10% ,మంది ఆరెళ్ళ లోపు పిల్లలు.
రవాణా
ఛత్రపూర్ దక్షిణ ఒడిషాకు ముఖద్వారం. పట్టణంలో బాగా అభివృద్ధి చెందిన రవాణా వ్యవస్థ ఉంది. ఈ మార్గంలో వెళ్ళే అన్ని ఎక్స్‌ప్రెస్ రైళ్లు ఇక్కడ ఆగుతాయి. ఇది కోల్‌కతా మద్రాస్ జాతీయ రహదారితో బాగా అనుసంధానించబడి ఉంది కాబట్టి అన్ని లగ్జరీ బస్సులు కూడా పట్టణం గుండా వెళతాయి.
రోడ్డు
జాతీయ రహదారులు NH-16 ( చెన్నై - కోల్‌కతా ), NH-59 ( ఖరియార్ - బెర్హంపూర్ ), స్టేట్ హైవే 36 (ఒడిషా) (సురడ నుండి హింజిలికట్ మీదుగా ఛత్రపూర్) ఛత్రపూర్ గుండా వెళ్తూ, పట్టణాన్ని ఒడిషాలోని ఇతర నగరాలు, పట్టణాలతో కలుపుతున్నాయి. పట్టణం లోపల మూడు చక్రాల ఆటో టాక్సీలు అత్యంత ముఖ్యమైన రవాణా మార్గం. టాక్సీలు కూడా తిరుగుతాయి.
రైలు
చత్రపూర్ రైల్వే స్టేషన్ ఈస్ట్ కోస్ట్ రైల్వే లైన్‌లో ఉంది, ఇది కోల్‌కతా, చెన్నై లను కలిపే ప్రధాన మార్గంలో ఉంది. ఇక్కడి నుండి నేరుగా న్యూఢిల్లీ, అహ్మదాబాద్, బెంగళూరు, భువనేశ్వర్, బెర్హంపూర్, చెన్నై, కటక్, ముంబై, నాగ్‌పూర్, పూణే, పూరీ, విశాఖపట్నం, హైదరాబాద్, కోల్‌కతా, రాయ్‌పూర్, సంబల్‌పూర్ వంటి అనేక నగరాలకు రైలు సౌకర్యం ఉంది. భువనేశ్వర్ - ఛత్రపూర్ రైలు రాజధాని నగరం భువనేశ్వర్ చేరుకోవడానికి ఒక సౌకర్యం.
శీతోష్ణస్థితి
వేసవిలో గరిష్ట ఉష్ణోగ్రత 37 °C; శీతాకాలపు కనిష్ట ఉష్ణోగ్రత 16 °C. సగటు రోజువారీ ఉష్ణోగ్రత 33 నుండి 38 °C వరకు ఉంటుంది. మే అత్యంత వేడిగా ఉండే నెల; డిసెంబర్ అత్యంత చలిగా ఉంటుంది. సగటు వార్షిక వర్షపాతం 1250 mm. ఈ ప్రాంతంలో జూలై నుండి అక్టోబరు వరకూ ఉండే రుతుపవనాల కాలంలో కుండపోతగా వానలు కురుస్తాయి.
మూలాలు
వర్గం:Articles with short description వర్గం:Short description is different from Wikidata వర్గం:Coordinates on Wikidata వర్గం:ఒడిశా నగరాలు పట్టణాలు వర్గం:ఒడిశా జిల్లాల ముఖ్యపట్టణాలు
మార్కు సువార్త
క్రైస్తవ బైబిల్ యొక్క కొత్త నిబంధనలోని నాలుగు కానానికల్ సువార్తలలో మార్క్ సువార్త ఒకటి. ఇది AD 60 మరియు 70 మధ్య కాలంలో ("AD" అంటే "అన్నో డొమిని", ఇది లాటిన్లో యేసుక్రీస్తు జన్మించిన తర్వాత సంవత్సరాలను సూచించడానికి దీనిని ఉపయోగిస్తారు) అపొస్తలుడైన పేతురు యొక్క సహచరుడైన యొహాను మార్కు చేత వ్రాయబడిందని నమ్ముతారు. మార్కు సువార్త నాలుగు సువార్తలలో చిన్నది మరియు దాని సంక్షిప్త మరియు వేగవంతమైన కథన శైలికి ప్రసిద్ధి చెందింది.
మార్కు సువార్త యొక్క ముఖ్యాంశాలలో ఒకటి యేసు యొక్క గుర్తింపు. మార్కు యేసు యొక్క దైవత్వాన్ని మరియు దేవుని కుమారునిగా అతని పాత్రను నొక్కి చెప్పాడు, అదే సమయంలో అతని మానవత్వాన్ని కూడా నొక్కి చెప్పాడు. కోపం, విచారం మరియు కరుణ వంటి భావోద్వేగాలను అనుభవించే వ్యక్తిగా మార్కు యేసును చిత్రించాడు. యేసు యొక్క మానవత్వంపై ఈ ప్రాముఖ్యత సిలువపై అతని అంతిమ త్యాగాన్ని మరింత పదునైనదిగా చేస్తుంది, ఎందుకంటే ఇది మానవత్వంపై అతని ప్రేమ యొక్క లోతును నొక్కి చెబుతుంది.
మార్కు సువార్త యొక్క మరొక ముఖ్యమైన లక్షణం శిష్యులను అసంపూర్ణంగా మరియు లోపభూయిష్టంగా చిత్రీకరించడం. మార్కు వారి సందేహాలు, అపార్థాలు మరియు వైఫల్యాలను నొక్కి చెప్పాడు, ఇది యేసు యొక్క నిజమైన గుర్తింపును మరియు అతని చిత్తము పట్ల వారి నిబద్ధతను మరింత గొప్పగా గుర్తించేలా చేస్తుంది. మార్కు సువార్త కూడా యేసుపై విశ్వాసం మరియు విశ్వాసం యొక్క ప్రాముఖ్యతను నొక్కి చెబుతుంది, రక్త సమస్య ఉన్న స్త్రీ యొక్క కథ ద్వారా ప్రదర్శించబడింది, ఆమె యేసు అంగీని తాకినప్పుడు స్వస్థత పొందింది మరియు అతనిపై తన విశ్వాసాన్ని ప్రకటించింది. మార్కు సువార్తలో అనేక ఉపమానాలు లేదా నైతిక పాఠంతో కూడిన కథలు కూడా ఉన్నాయి. సువార్త వ్యాప్తిని వివిధ రకాల నేలల్లో విత్తనాలు వెదజల్లడంతో పోల్చిన విత్తేవారి ఉపమానం అత్యంత ప్రసిద్ధమైనది. ఈ ఉపమానం యేసు సందేశాన్ని హృదయపూర్వకంగా స్వీకరించడం యొక్క ప్రాముఖ్యతను నొక్కి చెబుతుంది.
మార్కు సువార్త క్రైస్తవ విశ్వాసం మరియు ఆచరణపై గణనీయమైన ప్రభావాన్ని చూపింది. యేసును దేవుని కుమారుడిగా గుర్తించడం మరియు అతనిపై విశ్వాసం మరియు విశ్వాసం యొక్క ప్రాముఖ్యతపై ఇది నొక్కిచెప్పడం క్రైస్తవ వేదాంతానికి పునాది. మార్కు సువార్త క్రైస్తవ ఆధ్యాత్మికతను కూడా ప్రభావితం చేసింది, విశ్వాసం యొక్క ప్రధాన సిద్ధాంతాలుగా స్వీయ త్యాగం, కరుణ మరియు ఇతరులకు సేవ యొక్క ప్రాముఖ్యతను నొక్కి చెప్పింది.
మార్కు సువార్త అనేది యేసు యొక్క జీవితం, బోధనలు మరియు త్యాగపూరిత మరణం యొక్క సంక్షిప్త మరియు వేగవంతమైన వృత్తాంతం. యేసు యొక్క గుర్తింపు, శిష్యుల అసంపూర్ణత మరియు యేసుపై విశ్వాసం మరియు విశ్వాసం యొక్క ప్రాముఖ్యతపై దాని ప్రాముఖ్యత శతాబ్దాలుగా క్రైస్తవ విశ్వాసం మరియు ఆచరణకు పునాదిగా ఉంది. మార్కు సువార్త క్రైస్తవ ఆధ్యాత్మికతపై తీవ్ర ప్రభావాన్ని చూపింది, విశ్వాసం యొక్క ప్రధాన సిద్ధాంతాలుగా స్వీయ త్యాగం, కరుణ మరియు ఇతరులకు సేవ యొక్క ప్రాముఖ్యతను నొక్కి చెప్పింది.
భారతదేశంలోని వార్తాపత్రికల జాబితా (పాఠకుల సంఖ్య)
పాఠకుల సంఖ్య ఆధారంగా భారతదేశంలోని వార్తాపత్రికల జాబితా ఇది. రిజిస్ట్రార్ ఫర్ న్యూస్ పేపర్స్ ఫర్ ఇండియా ఇచ్చిన గణాంకాల ప్రకారం 2016, మార్చి 31 నాటికి భారతదేశంలో 1,10,851 రిజిస్టర్డ్ ప్రచురణ సంస్థలు ఉన్నాయి. ఇండియన్ రీడర్‌షిప్ సర్వే (ఐఆర్‌ఎస్) క్యూ4 2019 ప్రకారం పాఠకుల సంఖ్య ఆధారంగా భారతదేశంలోని వార్తాపత్రికల జాబితాను ఇక్కడ ఇవ్వడం జరిగింది.
పాఠకులు - సర్క్యులేషన్
వార్తాపత్రికను చదివిన వారి సంఖ్యను బట్టి పాఠకుల గణాంకాలు అంచనా వేయబడుతాయి. అమ్మిన కాపీల సంఖ్యకు పాఠకుల సంఖ్య 2.5 రెట్లుగా ఉంటుంది.
మెథడాలజీ
ఇండియన్ రీడర్‌షిప్ సర్వే (ఐఆర్‌ఎస్) క్యూ4 2019 ప్రకారం మీడియా రీసెర్చ్ యూజర్స్ కౌన్సిల్ (ఎంఆర్‌యుసి) ఈ గణాంకాలను పొందుపరిచింది.
మూలాలు
వర్గం:దినపత్రికలు
ప్రవీర్ చంద్ర భంజ్ దేవ్
కాకతీయ ప్రతాపరుద్రుడు ముహమ్మదీయుల చేతిలో ఓడిపోయిన తరువాత అతని సోదరుడు అన్నమదేవుడు ఇంద్రావతి నది తీరానికి పారిపోయి అక్కడ ఒక రాజ్యాన్ని స్థాపించుకున్నాడు. ఆ రాజ్యమే బస్తర్ ప్రాంతం. అతని వంశస్తులే బ్రిటిష్ ప్రభుత్వం కింద బస్తర్ సంస్థానాధీశులుగా పనిచేశారు. బస్తర్ రాజ వంశస్తులలో ఒకరైన ప్రవీర్ చంద్ర భంజ్ దేవ్ (Pravir Chandra Bhanj Deo 25 June 1929 - 25 March 1966) భారత ప్రభుత్వానికి వ్యతిరేకంగా గిరిజనుల పక్షాన పోరాడిన వీరుడు.
విద్యాభ్యాసం
ప్రవీర్ చంద్ర రాయ్ పూర్ లోని రాజ్ కుమార్ కళాశాలలో విద్యాభ్యాసం చేసాడు.
భాద్యతల స్వీకరణ
మహారాణి ప్రఫుల్ల కుమారి దేవి 1936లో ఇంగ్లాండులోనే హటాత్తుగా అపెండిసైటిస్ సమస్యతో మరణించింది. అప్పటికి ఏడు సంవత్సరాల వయస్సున్న ఆమె పెద్దకొడుకు ప్రవీర్ చంద్రను 1936 అక్టోబరు 28న నామమాత్రపు రాజుగా ప్రకటించారు. కానీ నిజమైన అధికారాలన్నీ బ్రిటీష్ వారు నియమించిన పొలిటికల్ ఏజెంట్ కు సంక్రమింపజేసారు.
వివాహం
ఈయన వివాహం 1961 జూలై 4 లో జరిగింది. 1930లో జన్మించిన మహారాణి పఠాన్ రాజవంశపు రావు సాహెబ్ ఉదయ సింగ్ గారి కుమార్తె అయిన శుభరాజ కుమారిని వివాహం చేసుకున్నాడు. ఆమె 1996 సెప్టెంబరు 11లో మరణించారు.
నిజమైన అధికారం
ప్రవీర్ చంద్రకు 18 సంవత్సరాలు నిండి మైనారిటీ తీరగానే అన్ని నిజమైన అధికారాలతో జూలై 1947 లో రాజుగా ప్రకటించారు కానీ అది కూడా మూణ్ణాళ్ళ ముచ్చటే అయ్యింది. దేశానికి స్వాతంత్ర్యం వచ్చి కాంగ్రెసు అధికారం లోకి రాగానే 1948 బస్తర్ సంస్థానాన్ని దేశంలోిని ఇతర సంస్థానాలతో కలిపి ఇండియన్ యూనియన్ లో విలీనం చేసుకున్నారు. ప్రవీర్ చంద్రదేవ్ కు రాజా అన్న బిరుదుతో పాటు రాజభరణాన్ని ఇతర సౌకర్యాలను మాత్రం అందజేసారు. 1953లో సంస్థానానికి సంబంధించిన ఆస్తులన్నింటినీ కేంద్రప్రభుత్వం స్వాధీనం చేసుకుంది. వాటి విడుదల కోసం కోర్టుల చుట్టూ తిరిగాడు.
రాజకీయ పార్టీ స్థాపన
1953లో ప్రవీర్ చంద్ర బస్తర్ జిల్లా ఆదివాసీ కిసాన్ మజ్దూర్ సేవా సంఘ్ అని ఒక రాజకీయ పార్టీని స్థాపించాడు. ఆదివాసీ ప్రజల ఆర్థిక సామాజిక దోపిడీని అరికట్టి వారి సంపూర్ణ అభివృద్ధి సాధించడమే ఆ పార్టీ లక్ష్యాలుగా నిర్ధిేశించుకున్నాడు. 1957లో బస్తర్ నుంచి ఎమ్మెల్యేగా ఎన్నికయ్యాడు. కానీ రెండేళ్ళ తర్వాత తన పదవికి రాజీనామా చేసాడు.